《青玉案 美人足》
清代·沈谦

双拘巧叠蝉纱腻。须掩在、罗裙翠。半夜潜踪因底事。

月堤苔滑，碧天露冷，满地蔷薇刺。

盈盈最是多风致。掌上何时看详细。可惜浓香闲绣被。

醉醒轻蹴，梦回低挽，搅杀心儿遂。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。